Комисија за доделу пијачног пословног простора ЈКП “Пијаца“ Краљево je на редовној седници, одржаној дана 12.августа 2025. године, донела Одлуку број: 01-826 од 12.08.2025.године да распише :

**О Г Л А С**

**за прикупљање затворених писмених понуда за давање у закуп**

**пијачног пословног простора и рекламног простора (билборда)**

**УСЛОВИ ЗА ИЗДАВАЊЕ ПИЈАЧНОГ ПОСЛОВНОГ ПРОСТОРА**

Пијачни пословни простор се даје у закуп на неодређено уговора о закупу пијачног објекта – пословног простора.

Предузеће задржава право да, поред обавезне документације за све категорије учесника на огласу, од изабраних понуђача накнадно затражи допуну документације којом се потврђује да је делатност која се обавља у пијачном пословном простору у складу са законом и општим актима предузећа.

Пијачни пословни простор се издаје у виђеном стању.

Намена коришћења пијачног пословног простора мора бити у складу са Одлуком о пијацама и Пијачним редом.

Право учешћа на огласу имају: физичка лица, правна лица и предузетници.

**Уредна пријава треба да садржи:**

**-Попуњен образац понуде (може се преузети у канцеларији службе наплате управне зграде ЈКП "Пијаца" Краљево);**

-**За физичка лица**: копију личне карте или очитану личну карту и изјаву о сагласности за обраду података о личности (може се преузети у канцеларији службе наплате Управне зграде **ЈКП "Пијаца" Краљево**);

-**За правна лица**: доказ да је правно лице регистровано код надлежног органа, пуномоћје за лице које заступа подносиоца пријаве;

-**За предузетнике**: доказ да је предузетник регистрован код надлежног органа, копију личне карте или очитану личну карту и изјаву о сагласности за обраду података о личности (може се преузети у канцеларији службе наплате управне зграде **ЈКП "Пијаца" Краљево**).

На огласу не могу учествовати правна, физичка лица и предузетници који на дан отварања приспелих понуда имају неизмирене и доспеле финансијске обавезе према Предузећу по основу закупа или других трошкова, који произилазе из раније закључених уговора или су својим поступцима прекршили одредбе уговора о закупу пијачног пословног простора и општих аката Предузећа.

Обрасци понуде правних лица и предузетника морају бити потписани од стране овлашћених лица а физичких лица потписани од стране понуђача. Образац понуде мора да садржи контакт телефон понуђача.

Почетна цена закупа пијачног пословног простора је изражена са ПДВ-ом.

Понуђена цена представља бруто цену закупа по m2 са урачунатим порезом на додату вредност по стопи од 20%.

У понуђену цену закупа нису урачунати трошкови који се односе на коришћење пијачног пословног простора, као што су: електрична енергија, вода.

Трошкови електричне енергије и воде, у зависности од локала, се обрачунавају и фактуришу од стране **ЈКП „Пијаца" Краљево**.

Одлуку о додели у закуп пијачног пословног простора доноси Комисија у року од 7 дана по отварању понуда приспелих по огласу за прикупљање затворених писмених понуда за давањеу закуп пијачног пословног простора.

Избор корисника и закључивање уговора извршиће се са понуђачем (правним лицем, физичким лицем и предузетником), применом критеријума висине понуђене закупнине.

На одлуку Комисије о додели пијачног пословног простора, заинтересована страна може изјавити писмени приговор у року од 3 дана од дана истицања одлуке на огласној табли Предузећа.

О евентуалном приговору на одлуку Комисије о додели на коришћење или закуп пијачне опреме, одлучује Надзорни одбор Предузећа.

Одлука по приговору је коначна.

Уколико у поступку два или више понуђача понуде исти износ закупнине Комисија ће позвати понуђаче који су понудили исти износ закупнине, да у року од три дана од дана пријема позива доставе нову писмену затворену понуду, са увећаним износом закупнине у односу на претходно дату понуду, а које понуде ће Комисија отворити и утврдити најповољнијег понуђача.

Уколико горе наведени понуђачи у року од 3 дана не доставе нову понуду, односно ако су понуђачи доставили нову понуду са истоветним износом закупнине, Комисија ће извршити избор најповољнијег понуђача путем жреба.

Уколико као најповољнији понуђач буде изабрано физичко лице потребно је да у року од 30 дана од дана коначности одлуке о додели пијачног пословног простора надлежној служби Предузећа достави доказ о регистрацији делатности у складу са општим актима Предузећа и важећим законским прописима који регулишу предметну област.

Подносилац најповољније понуде по огласу за прикупљање затворених писмених понуда за давање у закуп пијачног пословног простора је дужан да у року од 8 дана од дана коначности одлуке о давању у закуп предметног пијачног пословног простора, закључи писмени уговор о закупу са Предузећем.

Пре закључења уговора о давању у закуп подносилац понуде је дужан да уплати на рачун Предузећа износ у висини од 2 понуђене месечне закупнине на име обезбеђења уредног извршавања обавеза.

Уколико подносилац најповољније понуде за закуп пијачног пословног простора не закључи уговор о закупу за предметни пијачни пословни простор са Предузећем у остављеном року, односно не уплати износ на име обезбеђења уредног извршавања својих уговорних обавеза, сматра се да је одустао од понуде, у ком случају исти губи право на издавање предметног пијачног пословног простора у поступку непосредне погодбе. У овом случају Комисија за доделу пословног простора може предметни пијачни пословни простор понудити првом следећем најповољнијем понуђачу, ако није повезано лице у складу са законом.

**Рок за подношење понуда је 05.09.2025. године до 11,00 часова**.

Понуде се предају код пословног секретара ЈКП "Пијаца" Краљево. Понуде доставити у затвореној коверти, са назнаком: „Понуда по огласу – за локал на пијаци \_\_\_\_\_\_\_“(**обавезно** **навести број објекта-локала на који се односи понуда**).

Подносиоци неблаговремене или непотпуне понуде не могу учествовати у поступку прикупљања **затворених писаних понуда и исте се одбацују, док се неосноване одбијају.**

Јавно отварање приспелих понуда обавиће се дана **05.09.2025.** године **у 12,00 часова .**

Разгледање пијачног пословног простора који се даје у закуп вршиће се радним данима од **18.08.2025**. године до **19.08.2025. г**одине и 03.09.2025 године у времену од **10-11** часова.

**За све додатне информације заинтересовани се могу јавити на телефон: 036/316-530.**

**1. „ВЕЛИКА ПИЈАЦА“**

1**. Монтажни локал** бр.3, (локација "Београдска улица испред паркинг хале")

површина затвореног простора је 25,20 m2 ; цена закупа је **15216,00** динара са ПДВ-ом.

**2**. **Зидани локал** бр.1, (локација приземље управне зграде) површина затвореног простора

25 m2 и 20 м2 отвореног простора цена закупа је **21750,00** динара са ПДВ-ом.

**3**. **Зидани локал** бр.1, (бивша Труцова кафана) површина затвореног простора 11,70 м2 цена закупа је **16000,00** динара са ПДВ-ом.

**4**. **Зидани локал** бр.2 (бивша Труцова кафана) површина затвореног простора 29.50 m2 цена

закупа је **23000,00** динара са ПДВ-ом.

**5**. **Монтажни локал** бр.23,(локација нова хала ) површина затвореног простора 12 м2 цена закупа је 15000,00 динара са ПДВ-ом.

**6**. **Монтажни локал** бр.31, ( локација нова хала) површина затвореног простора 12 м2 цена закупа је 15000,00 динара са ПДВ-ом.

**7**. **Монтажни локал** бр.34,( локација нова хала) површина затвореног простора 12 м2 цена закупа је 15000,00 динара са ПДВ-ом.

**8**. **Монтажни локал** бр.37,( локација нова хала) површина затвореног простора 12 м2 цена закупа је 15000,00 динара са ПДВ-ом.

**9**. **Билборд** бр.1, (локација улаз на кванташку пијацу) површина билборда 24м2 цена закупа је 16000,00 динара са ПДВ-ом.

**2. " ПИЈАЦА БОРЈАК -МАЛИ ПИЈАЦ"**

**1**. **БИЛБОРД** бр.1 , ( локација раскрсница улица Војводе Степе и Зелена Гора ) површина билборда 14м2 цена закупа 6000,00 динара са ПДВ-ом.

**2**. **БИЛБОРД** бр.2 , ( локација раскрсница улица Војводе Степе и Зелена Гора ) површина билборда 14м2 цена закупа 6000,00 динара са ПДВ-ом.

**3**. **БИЛБОРД** бр.3 , ( локација раскрсница улица Војводе Степе и Зелена Гора ) површина билборда 14м2 цена закупа 6000,00 динара са ПДВ-ом.

**4. БИЛБОРД** бр.4 , ( локација раскрсница улица Војводе Степе и Зелена Гора ) површина билборда 14м2 цена закупа 6000,00 динара са ПДВ-ом.

**5**. **БИЛБОРД** бр.5 , ( локација раскрсница улица Војводе Степе и Зелена Гора ) површина билборда 14м2 цена закупа 6000,00 динара са ПДВ-ом.

**ЈКП “ПИЈАЦА” КРАЉЕВО**